พัฒนาระบบชำระเงิน ดีเดย์เฟสแรกปี’59
สมาคมธนาคารไทยเตรียมสรุปแผนพัฒนาระบบชำระเงิน ดีเดย์เริ่มต้นปีหน้า
7 ธ.ค. 2558

สมาคมธนาคารไทยเตรียมสรุปแผนพัฒนาระบบชำระเงิน ดีเดย์เริ่มต้นปีหน้า
นายบุญทักษ์ หวังเจริญ ประธานสมาคมธนาคารไทย เปิดเผยว่า การพัฒนาระบบชำระเงินที่รัฐและเอกชนกำลังดำเนินการร่วมกันอยู่จะได้ข้อสรุปในเร็วๆ นี้ ว่า แผนงาน 5 ขั้นที่วางไว้จะสามารถดำเนินการในส่วนใดได้ก่อน ซึ่งจะเป็นทางที่มีปัญหาน้อยที่สุดเป็นโครงการนำร่อง
ทั้งนี้ แผนงานที่ต้องทำคือ การทำให้เครื่องชำระเงินสามารถรับชำระเงินทุกบัตร จากปัจจุบันที่เป็นเครื่องใครเครื่องมัน การเชื่อมโยงการชำระเงินทุกรายการเข้าสู่ระบบภาษีกรมสรรพากร ซึ่งตรงส่วนนี้จะทำให้รัฐบาลเก็บภาษีได้เพิ่มขึ้น การเชื่อมโยงข้อมูลเข้าสู่ระบบสวัสดิการสังคมของภาครัฐ เพื่อใช้เป็นฐานในการออกมาตรการดูแลประชาชนของรัฐบาล และการให้แรงจูงใจเพื่อให้ประชาชนและผู้ประกอบการเข้ามาใช้ระบบอี-เพย์เมนต์ เช่น การชิงโชค จะดำเนินการให้เสร็จภายในปีหน้า